Vyhodnotenie medzirezortného pripomienkového konania

Návrh „Reforma daňovej správy SR“  a „Ideový zámer na zriadenie útvaru vyšetrovania daňových trestných činov v štruktúre daňovej správy SR“ bol zaslaný na riadne pripomienkové konanie ústredným orgánom štátnej správy a ostatným zainteresovaným orgánom štátnej správy Slovenskej republiky, celkove na 34 miest. 

K predloženému návrhu nemali žiadane pripomienky:

Ministerstvo školstva SR
Ministerstvo životného prostredia SR
Ministerstvo pôdohospodárstva SR
Ministerstvo dopravy, pôšt a telekomunikácií SR
Ministerstvo výstavby a verejných prác SR
Protimonopolný úrad SR
Úrad priemyselného vlastníctva SR
Ústavný súd SR
Národná banka Slovenska
Fond národného majetku SR
Združenie podnikateľov Slovenska
Konfederácia odborových zväzov

Pripomienky nezaslali:

Ministerstvo zdravotníctva SR
Úrad pre normalizáciu, metrológiu a skúšobníctvo SR
Úrad pre stratégiu rozvoja spoločnosti, vedy a techniky SR
Najvyšší súd SR

Pripomienky ostatných ústredných a zainteresovaných orgánov štátnej správy boli do návrhov zapracované. Pripomienky, ktoré neboli akceptované sú odôvodnené. Vyhodnotenie jednotlivých pripomienok je v prílohe. 
Materiál sa predkladá z rozpormi, keď s návrhom na zriadenie útvaru pre odhaľovanie daňových trestných činov zásadne nesúhlasí Ministerstvo vnútra SR. 

Vyhodnotenie medzirezortného pripomienkového konania

Ministerstvo zahraničných vecí Slovenskej republiky

Ustanovenie
článok, odsek
Poradové číslo pripomienky	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	

Kapitola VIII.

Vzdelávanie zamestnancov – doporučujeme doplniť o záväzky deklarované v negociačnej pozícii SR za kapitolu „Dane“ t.j. v súvislosti s prípravou SR na členstvo v EÚ je nutné, aby vzdelávací systém daňovej správy SR vyhovoval rozhodnutiu EP a Rady 98/888/ES. V tejto súvislosti je potrebné vykonať do konca roku 2003 legislatívne zmeny týkajúce sa najmä ochrany a prelomenia ochrany daňového tajomstva vo vzťahu k zamestnancom zahraničnej daňovej správy
	
akceptované	
	
Kapitola VII.	Doplniť informáciu o programe FISCALIS

	akceptované 		

Ministerstvo hospodárstva Slovenskej republiky

Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola I.
1. 	Strana 7. druhý odsek – nedokončená veta	akceptované		
Kapitola I.
2.
zásadná !	Doplniť zámer na zavedenie povinnosti správcu dane, vyjadriť sa na žiadosť daňového subjektu k spôsobu zdanenia v konkrétnom prípade. 	neakceptované 
	Požadovaný zámer je zahrnutý do návrhu zákona o daňových orgánoch, ktorý by mal byť schválený NR SR ešte v roku 2000 s platnosťou od 1.1.2001.
MH SR po dohode na jednaní dotknutých ministrov konanom dňa 1.12.2000 pripomienku sťahuje. 	
Kapitola II.
bod 2 a 3
3.	Upresniť počty zamestnancov ústredia a pracovísk 	akceptované		
Kapitola II.
bod 1 b)
4.

zásadná !	Doplniť zásady „manažovania nadmerných odpočtov DPH“	neakceptované

Vysvetlenie bolo zo strany MH SR na spoločnom jednaní akceptované. 	Zásady manažovania nadmerných odpočtov budú spracované v osobitnom projekte a majú na mysli centrálne usmerňovanie kontroly dane na vstupe u DPH s cieľom eliminovať podvodné uplatňovanie nadmerných odpočtov. 
V súčasnosti existuje v z. č. 511/1992 Zb. v znení neskorších predpisov právna úprava daňovej kontroly, ktorá stanovuje zásady jej uskutočňovania rovnaké pre všetky druhy daní a rovnaké pre kontrolu oprávnenosti vrátenia dane alebo nadmerného odpočtu podľa osobitných zákonov. Keďže zákon nemôže odlišovať, či sa daňová kontrola uskutočňuje u malého, stredného alebo veľkého podniku  a aká je náročnosť a obtiažnosť jej uskutočňovania, nemôže ani upraviť lehotu, v ktorej sa daňová kontrola musí skončiť. Takéto špecifikovanie jednotlivých prípadov by bolo v rozpore s podstatou zákona, ktorý upravuje právne pomery pre viaceré okolnosti, prípady a subjekty a nie pre jednotlivé prípady.
Na zabránenie prieťahov pri vrátení nadmerného odpočtu pri DPH navyše slúžia ustanovenia § 23 ods. 1 a 2 zákona NR SR č. 289/1995 Z.z. o DPH v znení neskorších predpisov, ktoré stanovujú, že nadmerný odpočet sa vráti v lehote do 30 dní odo dňa predloženia daňového priznania za príslušné zdaňovacie obdobie, najskôr však 25. deň po skončení zdaňovacieho obdobia, za ktoré bolo daňové priznanie predložené. Túto lehotu daňový úrad nedodrží, ak počas nej začne daňovú kontrolu na zistenie oprávnenosti nároku na vrátenie nadmerného odpočtu alebo ak mu v začatí v tejto lehote zabráni platiteľ dane. V takýchto prípadoch zákon stanovil, že nadmerný odpočet bude vrátený v lehote 10 dní od skončenia daňovej kontroly. Daňový subjekt dodržiavaním svojich povinností podľa § 15 ods. 6 z. 511/1992 Zb. v znení neskorších predpisov a realizovaním svojho oprávnenia podľa § 15 ods. 8 citovaného zákona môže spolupôsobiť k rýchlemu ukončeniu daňovej kontroly.	
Všeobecne 
5.	Nereálne termíny plnenia niektorých úloh v kapitole II.	neakceptované	Úlohy  uvedené v kapitole II. sú spracovávané a je predpoklad, že do konca roka 2000 budú splnené 	
Kapitola III. 
bod 1 až 3
6.	Nesprávne zadané termíny a doplnenie termínov plnenia o „trvale“ 	akceptované 		
Kapitola IV.
1.	odrážka 

7.

zásadná !	Ručenie konateľov s.r.o. neprípustné
	neakceptované	Jedným z odporúčaní misie MMF z roku 1998 bola potreba zavedenia právnych zmien, ktoré by činili riaditeľov alebo vlastníkov spoločností s ručením obmedzeným zodpovednými spoločne a solidárne za daňové nedoplatky spoločnosti alebo ktoré by zabezpečili výber takýchto daní od riaditeľa alebo vlastníka spoločnosti prostredníctvom vymáhania. MMF zároveň odporučil zmenu zákonov tak, aby sa zvýšili  limity ručenia s.r.o. ohľadne ich daňových nedoplatkov (na minimálne 20 mil. Sk). Pokiaľ by boli takto zodpovední konatelia spoločností s r.o., nenarúšalo by to kapitálový charakter týchto spoločností. Ručenie len na účely daní je v našom právnom poriadku už zavedené v ust. § 5 ods. 1 z. č. 318/1992 Zb. v znení neskorších predpisov, ktorý ustanovuje ručenie darcu za daň z darovania. 	
Kapitola IV.
2.	odrážka

7.

zásadná !	Menovanie štatutárnych orgánov nemôže byť uložené ani spoločnosti ani spoločníkom	neakceptované

Na spoločnom jednaní došlo k dohode v tom zmysle, že MH SR bude iniciovať zmenu v Obchodnom zákonníku na skrátenie lehoty a povinnosť určiť orgány spoločnosti (§ 68 ods. 6 písm. a/)	Obchodný zákonník nepriamo ukladá spoločníkom spoločnosti s ručením obmedzeným povinnosť voliť orgány spoločnosti pod sankciou zrušenia spoločnosti (§ 68 ods. 6 písm. a)). Vzhľadom na zákonom stanovenú 1-ročnú lehotu neplnenia tejto povinnosti a vzhľadom na konanie súdov pri ich preťaženosti je takýto postup, smerujúci k zániku spoločností neúčinný a neúčelný. Na základe uvedeného vznikla i potreba prijať ustanovenie v zákone o správe daní a poplatkov obdobné ustanoveniu § 66d zákona o konkurze a vyrovnaní, ktoré by uvedenú situáciu vhodne riešilo. Do úvahy prichádza táto úprava i v súlade s pripravovanými zmenami Občianskeho súdneho poriadku, kde boli rovnako návrhy na zakotvenie takéhoto právneho inštitútu. MH SR po dohode na jednaní dotknutých ministrov konanom dňa 1.12.2000 pripomienku sťahuje	

Kapitola IV.
3.	odrážka

7.
zásadná !	Prerušenie výkonu daň. exekúcií v konkurze vedie k odblokovaniu procesu konkurzu, poradie pohľadávok je nesprávne uvedené	
čiastočne akceptované	V materiáli je len skonštatovaná neúspešnosť konkurzných konaní pri riešení uspokojovania pohľadávok veriteľov i štátu.
Uvedenie poradia uspokojovania daňových pohľadávok v konkurze nie je spôsobené neznalosťou právnych predpisov, ale úpravou textu znenia Predkladacej správy. Náprava sa zabezpečí doplnením textu.	
Kapitola IV.
4.	odrážka

7.
zásadná !	Nevhodnosť limitovania platieb v hotovosti.	akceptované		
Kapitola IV.
5.	odrážka

7.

zásadná !	Penále je stanovené v likvidačnej výške	neakceptované

Na spoločnom jednaní bolo zo strany MH SR upustené od zásadnej pripomienky.	Požiadavka na výšku penále bola stanovená v súlade zodporúčaniami MMF, ktoré hovoria, že je potrebné zaviesť potrebné právne dodatky zabezpečujúce stanovenie úrokovej miery používanej na daňové nedoplatky vyššie ako je stanovená pre iné finančné zdroje. Kombinovaná sadzba pokút a penále by mala byť dostatočne  vysoká, aby odradila od požičiavania si prostredníctvom daňového systému. Aby takéto penále zbytočne nerástlo, je ho možné obmedziť najvyššou prípustnou výškou. Navyše ustanovenie § 95a ods. 3 zákona č. 511/1992 Zb. v znení neskorších predpisov už zakázalo vyrubovanie sankcií v čase konkurzu.	
Kapitola IV.
6.	a 7. odrážka

7.	

zásadná !	Prechod pasív spolu s aktívami a prechod podniku i so záväzkami voči správcovi dane je nevhodný	neakceptované	Opätovne upozorňujeme na rozdiel pojmov. Pojeme záväzok je širší pojem ako pojem dlh. Navyše v citovanom ustanovení nebol uvádzaný v súvislosti s právnym inštitútom občianskeho práva – prevzatím dlhu, ale v súvislosti so záväzkami obchodných spoločností voči ŠR. Preto je zmienka o nie celkom dobrej znalosti práva namierená voči ÚDR SR nesprávne a je spôsobená povrchným čítaním autora.. Ochrana Trestného zákona rieši len otázku prevencie a trestnej sankcie v ňom stanovených trestných činov. Záväzok štátu však nikto neuhradí, pretože chýbajú na takéto konanie príslušné právne ustanovenia. Zákaz prenosu daňovej povinnosti bol ustanovený za účelom zabránenia prevodu záväzkov voči správcovi dane na také osoby, od ktorých budú nevymožiteľné. Preto je potrebné pokryť i prevody zdrojov uspokojovania daňových pohľadávok a nedoplatkov. Ustavenie § 477 Obchodného zákonníka teda zbytočne spolu s ustanovením § 43 z.č. 511/1992 Zb. zbavujú správcu dane možnosti uspokojenia svojich pohľadávok a nedoplatkov.	
Ideový zámer na zriadenie útvaru odhaľovania podozrení z daňových trestných činov, v štruktúre daňovej správy.
8. 
zásadná !                                                                                                 	Zásadný nesúhlas s návrhom na zriadenie útvaru na odhaľovanie podozrenia z daňových trestných činov v štruktúre daňovej správy, z dôvodu nemožnosti budovania paralelných represívnych mocenských štruktúr v právnom štáte a z dôvodu nemožnosti tohto útvaru konať objektívne a nestranne. Nesúhlas s predložením „ Ideového zámeru“ na rokovanie vlády. 

	neakceptované	Pripomienka vychádza z hlbokej neznalosti problematiky. Slovenská republika sa chce zaradiť medzi právne štáty, v ktorých sú takéto útvary vytvorené, sú funkčné, dosahujú dobré výsledky a majú podporu   zo  strany  štátu. V  úvode  predkladaného „ Ideového zámeru “ sú uvedené viaceré príklady, pričom nemožno konštatovať, že sa nejedná o právne štáty. Keďže pripomienka neobsahuje podrobnejšie vyjadrenie k predkladanému materiálu, ale odmieta ho ako celok, nemožno uvedené dôvody na nepredloženie na rokovanie vlády akceptovať.
	
Kapitola VII.

9.	Nesúlad termínov plnenia úloh v bodoch 1 až 5	neakceptované	Neskorší termín rozpracovania zámeru do osobitného projektu nie je podľa nášho názoru v rozpore. Etický kódex pre zamestnancov bude spracovaný do konca roka 2000, ostatné úlohy týkajúce MĽZ budú spracované do osobitného projektu v určenom termíne. 	
Kapitola VIII. 
bod 3 

10.	Na str. 26 pod nadpisom „VIII. Vzdelávanie zamestnancov“ navrhujeme doplniť medzi okruhy odborného vzdelávania i kurzy právneho minima, najmä v oblasti občianskeho a obchodného práva, ale i nedostatky znalostí všeobecne záväzných právnych predpisov, ktoré by vzhľadom na povahu svojej práce mali poznať. Rovnako tieto okruhy vzdelávania je potrebné doplniť i do úlohy č. 3 na str. 27. Termín plnenia tohto zámeru by však nemal byť „31. 12. 2001, ale zrejme „31. 12. 2001 a potom trvale“.	
akceptované		
Kapitola XI. 
bod 3
11.
zásadná !	Vypustenie bodu 3 podľa odôvodnenia bodu 7 stanoviska 	neakceptované 	Pozri poznámky ku kapitole IV. 	
Kapitola XI. 
bod 4 a 5

12.
zásadná !	Vypustiť Opatrenie č. 4 a 5 z dôvodov duplicity Opatrenia č. 4 a nezrozumiteľnosti Opatrenia č. 5	neakceptované	V zákone č. 366/1999 Z.z. o daniach z príjmov ods. 3 bolo MF SR zmocnené vydať všeobecný záväzný predpis, podľa ktorého bude možné zabezpečiť výber dane v prípade obchodných vzťahov s firmami v krajinách pôsobiacich v tzv. daňovom raji. MF SR zatiaľ takýto pokyn nevydal.
Opatrenie č. 5 nie je duplicitné a získavanie informácií o príjmoch a výdavkoch daňovníkov, o daňových subjektoch bude dôležitým zdrojom informácií využiteľných pri daňovej kontrole. 	

Ministerstvo  obrany SR

Ustanovenie
článok, odsek
	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.
                                                                                                    
	Rozpor s návrhom Zákona o daňových orgánoch, z ktorého bolo na základe rokovania vlády vypustené ustanovenie o odhaľovaní daňových trestných činov.

	neakceptované	Na rokovanie vlády o návrhu zákona o daňových orgánoch nebol materiál „ Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy “ predložený. Nazdávame sa, že obsahuje závažné argumenty, ktoré je potrebné prerokovať. Náš návrh predkladáme ako riešenie terajšej situácie v odhaľovaní daňových trestných činov, korešpondujúce aj s krajinami EÚ.	
Kapitola XI. 
Kapitola I.
	Absencia vecne príslušnej sekcie k niektorým cieľom, ktoré sú podmienené prijatím príslušných legislatívnych noriem. Jednoznačne vyjadriť zámery pre oblasť riadenia daňovej správy.	neakceptované	Materiál prešiel vnútrorezortným pripomienkovým konaním a bol schválený poradou vedenia MF SR. 	

Ministerstvo vnútra Slovenskej republiky

Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

1. 

zásadná !

                                                                                                      
	Ako účelové sa javí mechanické odôvodnenie vytvorenia útvaru pre odhaľovanie a vyšetrovanie trestných činov v štruktúre daňovej správy s poukázaním na právnu úpravu v iných krajinách.

	neakceptované	Príklady zo zahraničia kde takéto, alebo podobné útvary pôsobia v štruktúre daňovej správy sú v „ Ideovom zámere “ uvedené z toho dôvodu, aby sme poukázali akým smerom sa uberá okolitý svet a čo sa očakáva od SR ak má ambície zaradiť sa medzi vyspelé štáty Európy. K tomuto účelu slúžia aj prílohy č. 1 a 2, ktoré dokumentujú, že takéto požiadavky na daňovú správu sú nanajvýš aktuálne. Nie je to teda mechanické ani odôvodňovanie, ani preberanie „ právnych úprav “  zo zahraničia. Nazdávame sa, že odmietavé stanovisko k uvádzaniu príkladov zo zahraničia postavené na poukazovanie odlišností právnych úprav je neopodstatnené. Dôležité je aké úkony v oblasti trestného konania robia daňové správy v zahraničí a aké majú oprávnenia. Sú to oprávnenia, ktoré u nás vykonávajú orgány činné v trestnom konaní, na tomto princípe je postavený náš návrh. Pokiaľ MV SR argumentuje napr. systémom v Maďarsku, k tomu poznamenávame, že ústredné kriminálne riaditeľstvo a oblastné vyšetrovacie úrady pôsobia v štruktúre maďarskej daňovej správy APEH. Náš návrh je koncipovaný na základe systému existujúcom v SR a považujeme ho za najschodnejšie riešenie.	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

2. 
zásadná !                                                                                 
	Tabuľka o štatistických údajoch o podnetoch orgánov daňovej správy orgánom činným v trestnom konaní – údaje nemajú reálny základ, tabuľka je neprehľadná, zavádzajúca, vykazuje znaky nelogickosti, ako argument pre zriadenie pracoviska na odhaľovanie a vyšetrovanie je irelevantná.	neakceptované	V komentári k tabuľke je konštatované, že údaje v nej sú uvedené len zo skutočností známych daňovej správe. Absencia spätnej väzby znamená, že daňová správa nemá ucelené informácie o vybavení akýchkoľvek podaní voči orgánom činným v trestnom konaní, niektoré z nich deklarujú, že takúto povinnosť ani nemajú uloženú. Údaje v tabuľke nevykazujú žiadne znaky nelogickosti, pretože ak sa pozrieme napr. na východzí rok 1993 je zrejmé, že sa nedá porovnávať počet podaní v tom roku k počtu vybavených podaní, kde sú zahrnuté aj podania z predchádzajúcich rokov. Rozhodujúci je údaj o počte prípadoch, ktoré boli ukončené pred súdom a tento dokumentuje nízke riziko postihu pri páchaní trestnej činnosti v daňovej oblasti.	

Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

Časť : Súčasný stav.

3. 

zásadná !                                                                                           	Mylná domnienka, že navrhovaný útvar nebude vyžadovať súčinnosť príslušných daňových útvarov. Jeho činnosť nebude korešpondovať s plánom daňových kontrol. Zrejmá neujasnenosť procesu dokazovania pri vyšetrovaní daňových trestných činov, nelogické súvislosti vo filozofii predkladaného návrhu, nesystémové riešenie problému.	neakceptované	Súčinnosť navrhovaného útvaru s daňovými úradmi je nevyhnutná, do ich práce bude však zasahovať minimálne. Máme predstavu, že tento útvar bude mať kompetencie vykonať aj daňovú kontrolu, ak pôjde o podozrenie, že bol spáchaný trestný čin. Útvar bude zriadený na úrovni Daňového riaditeľstva, nebude teda pôsobiť v štruktúre správcov dane, t.j. daňových úradov. Toto riešenie považujeme za systémové, odstráni participáciu správcov dane na procese odhaľovania a vyšetrovania trestných činov. Pokiaľ bude takýto útvar zriadený, nevidíme prekážku aby bolo v jeho kompetencii aj odhaľovanie korupcie v daňovej správe. Oblasť správy daní je špecifická, nevidíme analógiu v tom aby každý ústredný orgán štátnej správy disponoval útvarom na úrovni orgánu činného v trestnom konaní.	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy

Časť: Organizácia

4. 
zásadná !
	K časti „Organizácia“ je možné konštatovať, že navrhované riešenie sa nejaví optimálnym minimálne z toho dôvodu, že „Jednotka pre vyšetrovanie trestnej činnosti vo vnútri daňovej správy“ je definovaná v pozícii odboru riadeného riaditeľom „Útvaru pre odhaľovanie a vyšetrovanie trestných činov“, pričom takého pracovisko by malo byť riadené priamo ministrom financií. Podobne sa javí aj podriadenie „Útvaru pre odhaľovanie a vyšetrovanie trestných činov“ riaditeľovi ÚDR SR a nie ministrovi financií SR.
	neakceptované	V rámci krajín, kde uvedený útvar funguje už dlhú dobu a je významným prínosom pri zavádzaní poriadku v platení daní a zlepšovaní daňovej disciplíny je tento zásadne riadený vedúcim organizácie, ktorá komplexne riadi daňovú správu (nie ministerstvo financií ani minister financií). Ide o pochopenie nezávislosti tohto útvaru a nutnosti decentralizácie právomoci na organizáciu  riadiacu daňovú správu toho ktorého štátu. Toto sú zásadné princípy fungovania tohto útvaru vo vyspelých krajinách. Podriadenosť navrhovaného útvaru riaditeľovi daňového riaditeľstva nie je samoúčelná, pretože rieši zjednodušenie administratívy pri zabezpečovaní úloh za účelom zvýšenia operatívnosti a efektívnosti konania.	

Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

Časť:
Návrh ďalšieho postupu.                                                                                     
	Možné kompetenčné ťažkosti medzi operatívnymi zložkami ale aj vyšetrovacími orgánmi Policajného zboru a Daňového riaditeľstva.

	akceptované	Okruhy pôsobnosti navrhovaného útvaru budú v predkladanom materiáli novoupravené, aj v zmysle pripomienky Generálnej prokuratúry, ktorá navrhuje medzi vymenované trestné činy zaradiť aj trestný čin podvodu, v súvislosti s neoprávneným nárokom na nadmerný odpočet DPH.

Reforma daňovej správy SR

K časti VI.

5. 

zásadná !
	Zriadením navrhovaného útvaru dôjde k roztrieštenosti orgánov činných v trestnom konaní, najmä v oblasti vyšetrovania, čo je v rozpore so zásadou, aby vyšetrovacie orgány boli riadené jedným rezortom. Podľa vládou schváleného legislatívneho zámeru Trestného zákona a Trestného poriadku budú novoupravené orgány činné v trestnom konaní, ich postavenie a právomoci. 	neakceptované

	Podľa predkladaného materiálu ide o vymedzenie kompetencií a okruhu pôsobnosti navrhovaného útvaru, nie o trieštenie síl. Pre službu kriminálnej polície a službu finančnej polície sa týmto zväčší priestor pre odhaľovanie ostatných trestných činov v ekonomickej oblasti. V čase schvaľovania legislatívneho zámeru Trestného zákona a Trestného poriadku nebol ešte náš návrh predložený, a vzhľadom na jeho závažnosť je potrebné predložiť ho na rokovanie vlády. Z uvedeného dôvodu nemôžeme akceptovať ani vypustenie úlohy C.3 z návrhu uznesenia vlády SR.	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy

6. 

zásadná !
	V neposlednom rade si nevieme dobre predstaviť, že takého novozriadené pracovisko by mohlo efektívne pracovať bez toho, aby jeho pracovníci mali potrebné teoretické a praktické znalosti nielen z oblasti daňového práva, ale aj z oblasti trestného práva a dokumentovania a vyšetrovania trestnej činnosti. Zákonite by muselo dôjsť k odchodu policajtov na toto pracovisko, čo by pri súčasnej fluktuácii v Policajnom zbore ešte viac sťažilo odhaľovanie, dokumentovanie a vyšetrovanie trestnej činnosti ekonomického charakteru.	neakceptované	V nadväznosti na vypracovanú koncepciu všetci pracovníci s odbornými znalosťami z problematiky účtovníctva a daní by prešli 6 – 8 mesačným školením na Policajnej akadémii v Bratislave na získanie vedomostí v oblasti vyšetrovania  - postupov metód v priamej väzbe na ustanovenie Trestného zákona a trestného poriadku. Nevidíme dôvod presunu pracovníkov polície na tento útvar. Je to dlhodobejší proces výchovy vlastných pracovníkov pre potrebu obsadenia tohto útvaru.	

Návrh na uznesenie vlády SR 
7. 
zásadná !	Vypustiť úlohu C 3 	neakceptované	Vzhľadom na neakceptované pripomienky uvedené vyššie nie je možné úlohu C 3 z návrhu na uznesenie vlády SR vypustiť.	
Návrh na uznesenie vlády SR
8. 
zásadná !	Doplniť termíny plnenia úloh	akceptované		
Kapitola I.
bod 1 a 2

9.
zásadná !	Termíny určené v bodoch 1. a 2. na str. 8 sú podľa nášho názoru nereálne, pretože riešenie vecnej problematiky vyžaduje legislatívny postup.	neakceptované	Priame riadenie ÚDR SR zo strany ministra financií je vecou rozhodnutia pani ministerky financií s úpravou rozsahu vertikálnych väzieb zo strany Ministerstva financií vo vzťahu k ÚDR SR.	
Kapitola I.
bod 1

10.

zásadná !	Na str. 8 v bode 1. bude vzhľadom na kompetencie ministra zložité, aby priamo on riadil ÚDR SR, keďže sa navrhuje, aby podliehalo priamo ministrovi financií.	neakceptované	Jednou z podmienok pripravenosti daňovej správy na vstup do EÚ je jej nezávislosť s potrebnými právomocami kompetenciami a dostatkom prostriedkov v rozpočte. Návrh na zmenu v zmysle požiadavky je MF SR odsúhlasený. 	
Kapitola I.

11. 

zásadná !
	Rozsah kompetencií, ktoré si ÚDR SR navrhuje zveriť, napr. určovanie svojej vnútornej organizácie, strategické plánovanie činnosti daňovej správy, riadenie činností vo všetkých oblastiach, ktoré daňová správa vykonáva, sa približuje k postaveniu ústredného orgánu štátnej správy, ktoré ale prislúcha Ministerstvu financií SR, ktoré podľa kompetenčného zákona SNR č. 347/1990 Zb. zabezpečuje tvorbu a uskutočňovanie politiky daní.	neakceptované	Navrhované kompetencie ÚDR SR sú poradou MF SR schválené. Ministerstvá financií vo vyspelých štátoch Európy a sveta sa zásadne zaoberajú prípravou rozpočtu, rozpočtovej politiky, daňovej politiky (príprava zákonov súvisiacich s daňami) analýzami, výhľadovými štúdiami, legislatívnou normotvornou, spolu s NBS menou politikou v priamej väzbe na politický program vlády toho ktorého štátu.
Za všetko ostatné zodpovedá vrcholový manažér riadiaci inštitúciu, ktorá riadi komplexne celú daňovú správu. Od organizačnej štruktúry, cez strategické plánovanie činností daňovej správy, riadenie všetkých oblastí, riadenie celého procesu daňového konania, personálnu politiku, nakladanie s prostriedkami rozpočtu daňovej správy, komunikáciu s daňovými správami Európy a sveta a pod. Materiál bol schválený v porade vedenia MF SR.	

Kapitola II.

12.
zásadná !
	Nárastom počtov zamestnancov a tým zvyšovanie nárokov na finančné prostriedky v jednotlivých stupňoch organizácie daňovej správy sa neberie do úvahy ekonomická situácia SR, aj keď činnosť týchto orgánov prispieva k zlepšovaniu ekonomickej situácie a je prínosom do štátneho rozpočtu SR. Napriek tomu je potrebné brať do úvahy racionalizačné opatrenia vlády, ktoré by sa mali vzťahovať aj na tieto územné orgány štátneho správy.	neakceptované

Rozpor bol na spoločnom jednaní vysvetlený. 	V materiáli sa neuvažuje s nárastom zamestnancov. Názory na zvyšovanie počtov boli na jednaní vysvetlené, rozdiely vyplynuli nie celkom zrozumiteľného textu v materiáli. Požiadavky na nárast počtu zamestnancov sú len z titulu nových činností (vytvorenie útvaru pre odhaľovanie a vyšetrovanie trestných činov ... a z potreby vytvoriť útvar zabezpečujúci prípravu na vstup SR do EÚ v oblasti daňovej správy). 	
Kapitola VII.

13.
zásadná !
	V časti VII. Manažment ľudských zdrojov v bode 3. na str. 25 navrhujeme do súčastí Etického kódexu zahrnúť aj štandardy pre top manažment	neakceptované

Rozpor bol na spoločnom stretnutí vysvetlený a odstránený. 	Etický kódex bude upravovať správanie a konanie zamestnancov na všetkých stupňoch.
Všeobecné zásady definované v etickom kódexe budú pre všetkých zamestnancov záväzné včítane topmanažmentu a podrobne rozpracované v dielčom projekte.	
Kapitola XII.

14.
zásadná !
	Vzhľadom na značné finančné nároky na reformu daňovej správy je potrebné jednotlivé postupy reformy rozložiť do väčšieho časového rozpätia.	neakceptované

Rozpor bol na spoločnom stretnutí vysvetlený a odstránený.	Časové rozloženie reformy daňovej správy je navrhnuté vzhľadom na deklarovanú prípravu SR na vstup do EÚ k 1.1.2004 tak, aby k tomuto dátumu bola daňová správa pripravená plniť podmienky kladené na daňovú správu, ktorá bude pôsobiť v podmienkach EÚ. 	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy

1. 	Nejednotnosť názvu navrhovaného útvaru 	neakceptované	Názov útvaru bude možné upresniť až po schválení kompetencií, z ktorých bude odvodený. 

Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy
2. 
zásadná !	Chýba potrebná právna úprava služobného pomeru „ozbrojenej časti“ zamestnancov  	 neakceptované	Obsahom „Návrhu ideového zámeru na zriadenie ...“ je len návrh legislatívnych úprav, nie ich konkrétne znenie. Služobný pomer zamestnancov útvaru má byť obsahom návrhu zákona, ktorým sa vymedzí postavenie, pôsobnosť a kompetencie navrhovaného útvaru. 	
Kapitola I.

5.	Nezrozumiteľné odseky týkajúce sa určovania organizačnej štruktúry a rozhodovacej činnosti.	akceptované		
Kapitola I. 
bod 1, 2 a 7

4.	Uviesť akými prostriedkami je možné dosiahnuť určený zámer. Termíny v týchto bodoch považujeme za nereálne, aj vzhľadom na to, že územné obvody daňových úradov podľa zákona NR SR č. 254/1993 Z.z. určuje MF SR všeobecným záväzným právnym predpisom.	akceptované 	Úlohy uložené v spomínaných bodoch kapitole I. sú už spracovávané. Rovnako je pripravený návrh zákona o daňových orgánoch, ktorý bude priamo v zákone určovať miestnu príslušnosť obcí k daňovým úradom. Očakávaná platnosť tohto zákona je k 1.3.2001. 
	
Kapitola III.
bod 3
7. 	Upresniť požiadavku šesťmesačnej legisvakcie 	akceptované 		
Kapitola XI.
6.	Termíny na uskutočnenie zmien v právnych predpisoch sú nereálne. 	neakceptované	Termíny určené v hodnotenom materiáli sa týkajú povinnosti ÚDR SR predložiť spracované požiadavky na legislatívne zmeny MF SR. 	
Kapitola IX.

10.	Prioritnou úlohou by mala byť problematika vybavenia najmä daňových úradov, ktoré sú v najväčšom rozsahu zaťažené úlohami a sú v priamom kontakte s právnickými a fyzickými osobami adekvátnou výpočtovou technikou a programovým vybavením, miesto terajších T 602	neakceptované	V časti „Zámer“ nie je možné podrobne popísať všetky projekty zamerané na skvalitnenie DIS. V druhej alinei časti „Zámer“, kde sa hovorí o realizácií jednotlivých projektov všeobecne, je zahrnutý aj projekt „Nákup a inštalácia MS OFFICE“ v súlade s „Koncepciou informatiky  ÚDR SR“.	

Ministerstvo kultúry Slovenskej republiky

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola II.
písm. a) 

2a/

	Nesúhlas s kompetenciou ÚDR SR o rozhodovaní o žiadostiach daňových subjektov o odpustenie daní a sankcií.
 	 neakceptované	Zákon NR SR č. 231/1999 Z.z. o štátnej pomoci v znení neskorších predpisov charakterizuje vo svojom § 1 ods. 2 čo sa rozumie štátnou pomocou. Štátnu pomoc poskytujú v zákonom (z.č. 511/1992 Zb. v znení neskorších predpisov) predpísanej forme (úľavy, odklady, ...) poskytovatelia uvedení v § 1 ods. 1 písm. b), medzi ktorými sú i štátne orgány. Zákon z nich príkladom uvádza napr. ústredné orgány štátnej správy, miestne orgány štátnej správy a územné finančné orgány, kde patrí i ÚDR SR. Na základe uvedeného je zrejmé, že táto kompetencia ÚDR SR bola stanovená v súlade so všeobecnými princípmi poskytovania štátnej pomoci, ktoré neponechávajú takéto rozhodovanie len na prvostupňové orgány štátnej správy, ale aj na im nadriadené orgány. Navyše  § 3 zákona o štátnej pomoci obmedzil výšku štátnej pomoci, ku ktorej nie je potrebné schválenie Úradu pre štátnu pomoc, na 100 000 EUR v priebehu 3 po sebe nasledujúcich  kalendárnych rokov. Toto obmedzenie sa vzťahuje aj na rozhodovanie ÚDR SR.	
Kapitola II.
písm. b)

2b/	Nesúhlas s vydávaním druhostupňových rozhodnutí pracoviskami ÚDR SR	neakceptované	Pracoviská ÚDR SR sú súčasťou ÚDR SR na zabezpečovanie jeho činnosti mimo jeho sídla, čím sa približuje štátna správa občanom. Keďže ÚDR SR je odvolacím orgánom voči správcom dane, v konaní o odvolaní ako nadriadený orgán nepreskúmava vlastné rozhodnutia. Ide teda o konanie oddelené od rozhodovania v prvom stupni (konanie v 2. stupni, ako to sami uvádzate). Ústava SR vo svojom čl. 46 ods. 1 ustanovuje, že každý sa môže zákonom ustanoveným postupom domáhať svojho práva na nezávislom a nestrannom súde a v prípadoch ustanovených zákonom na inom orgáne SR. Z uvedeného vyplýva, že ak bude účastník daňového konania nespokojný s rozhodnutím prvostupňového orgánu, môže sa v súlade s princípom dvojstupňovosti daňového konania domáhať  ochrany na orgáne druhého stupňa  a potom i ďalšími zákonom stanovenými spôsobmi. Čl. 46 ods. 4 Ústavy SR v súlade s uvedeným stanovil, že podmienky a podrobnosti o súdnej a inej právnej ochrany  ustanoví zákon.	

Kapitola XII.

3.	
Financovanie projektu reformy – 
Finančné požiadavky na realizáciu projektu reformy daňovej správy zo štátneho rozpočtu sú značne vysoké (podľa predloženého materiálu 
1 872 474 tis. Sk). Materiál však neobsahuje vyčíslenie úspor finančných prostriedkov, ktoré vzniknú zavedením navrhovanej reformy. Odporúčame preto v 1. Etape vyčísliť aj prebytočný majetok, ktorý sa získa reformou (zlúčením, zrušením daňových úradov) a o takto vyčíslenú sumu znížiť požiadavky na štátny rozpočet.
	
neakceptované	
Snaha ÚDR SR pri vyčísľovaní odhadu nákladov bola smerovaná k priblíženiu sa skutočne reálnej potrebe. Vychádzali sme so znalosti úrovne cien tovarov, prác a služieb. Abstrahovali sme od mnohých vplyvov, ktoré môžu kedykoľvek vzhľadom na vývoj ekonomiky začať negatívne pôsobiť na cenovú úroveň. To znamená, že vyčíslený odhad je plne primeraný skutočným potrebám. Tržby z predaja budov, v zmysle platných zásad účtovania budú odvedené priamo na účet štátneho rozpočtu. ÚDR SR ich v súčasnosti nemôže vôbec použiť. Kompenzácia teda neprichádza vôbec do úvahy.
	
Návrh uznesenia vlády SR

4.	Návrh uznesenia vlády SR neobsahuje k jednotlivým úlohám termín ich plnenia.	akceptované		

Ministerstvo pre správu a privatizáciu národného majetku SR

Ustanovenie
Článok/odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola I.

1.	Adekvátna autonómia daňovej správy je možná za podmienky adekvátnej zodpovednosti daňových orgánov za škody spôsobené nesprávnym postupom, alebo rozhodnutím .	neakceptované	Zákon č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov obsahuje vo svojom ustanovení § 63 ods. 6 úpravu sankciovania správcu dane za nedodržanie lehoty na vrátenie daňového preplatku v podobe úroku z preplatku vo výške 140 % diskontnej úrokovej sadzby NBS platnej v prvý deň kalendárneho štvrť roka, v ktorom došlo k omeškaniu. Ďalšie postihy voči ÚDR SR a jeho zamestnancom sú upravené v osobitnom z. č. 58/1969 Zb. o zodpovednosti za škodu spôsobenú rozhodnutím orgánu štátu alebo jeho nesprávnym úradným postupom. Takisto i ustanovenia § 158 a § 159 Trestného zákona, ktoré upravujú trestné činy verejných činiteľov, zabezpečujú osobnú zodpovednosť pracovníkov daňových úradov a ÚDR SR a tým aj týchto orgánov. Duplicitná úprava zodpovednosti v z.č. 511/1992 Zb. v znení neskorších predpisov je preto nadbytočná a súčasná právna úprava je dostatočná.	

Kapitola I.

2. 	V správe daní sa zotiera trojdelenie moci, preto je treba zrušiť prednostné záložné právo daň. orgánom a daňové exekúcie	

neakceptované	Právny poriadok SR možno členiť na právo verejné a na právo súkromné. Jednou z oblastí verejného práva je i správne právo, ktorého súčasťou je i úprava správy daní a poplatkov. Vo veciach, kde orgány štátnej správy rozhodujú o právach, právom chránených záujmoch a povinnostiach fyzických a právnických osôb, sa nestávajú účastníkmi takýchto konaní, ale rozhodujú v postavení nadradenosti, ktoré je pre správne právo typické. Právna úprava vymáhania daňových nedoplatkov je zahrnutá, vzhľadom na charakter celého systému správy daní, do správneho práva (z.č. 511/1992 Zb. v znení neskorších predpisov), preto je tým odôvodnené i jej oddelené postavenie od výkonu rozhodnutí prostredníctvom súdov a súdnych exekútorov. Prijatím Exekučného poriadku sa navyše prijal ďalší systém výkonu rozhodnutí nezávislý od stále existujúceho výkonu rozhodnutí súdom. Kumulovaním všetkých výkonov rozhodnutí pod jeden univerzálny systém by sa zvýšili nároky na finančné i odborné zabezpečenie výkonu rozhodnutí. Ponechanie daňových exekúcií v kompetencii správcov dane teda zdôrazňuje dokonalú deľbu štátnej moci na zákonodárnu, súdnu  a výkonnú (správnu) tak ako to stanovuje predpoklad pre existenciu právneho štátu. Navyše právomoci správcu dane v oblasti daňových exekúcií nie sú širšie ako sú právomoci súdov pri výkonoch rozhodnutí. Správca dane pred začatím daňového exekučného konania robí kroky, ktorými dáva možnosť daňovému subjektu zabrániť exekúcii (napr. výzvami). Ustanovenia Exekučného poriadku až s účinnosťou od 9.11.1999 zaviedli širší okruh možností opravných prostriedkov v exekučnom konaní, čo bolo zrejme odrazom nesprávnych postupov súdnych exekútorov a potrebou ich kontroly súdmi. 
Správca dane si uspokojuje svoje prednostné záložné právo v daňovom exekučnom konaní prednostne pred ostatnými záložnými právami. Prednostné uspokojenie mu však vyplýva len pre záložné právo zriadené na zabezpečenie daň. pohľadávok a nie daň. nedoplatkov.	
	Potreba univerzálneho systému výkonu rozhodnutí			
			Rozdiel medzi týmito 2 pojmami vyplýva z definícií daň. pohľadávok a daňových nedoplatkov, ktoré sú uvedené v § 1a pod písm. e), f)  z.č. 511/1992 Zb. Prednostné záložné právo správcu dane však nie je zohľadnené ani v § 157 ods. 1 písm. c) z. č. 233/1995 Z.z Exekučného poriadku. Ustanovenie § 337 ods. 1 písm. c) O.s.p. zaraďuje toto právo až na tretie miesto. Ustanovenie § 28 ods. 3 zákona o konkurze a vyrovnaní rovnako nezohľadňuje prednosť takéhoto záložného práva. Správca dane má teda prednostné upokojenie svojich pohľadávok najmä v daňovom exekučnom konaní. Začatie daňového exekučného konania na tú istú založenú vec teda môžu zabrániť aj ostatní  záložní veritelia zákonmi ustanovenými spôsobmi (skorším podaním návrhu na začatie exekúcie súdnemu exekútorovi, podaním návrhu na vyhlásenie konkurzu a pod.). 
Prednostné záložné právo daňových orgánov nie je ojedinelým zjavom v právnom poriadku SR. Napr. z.č. 21/1992 Zb. o bankách v znení neskorších predpisov upravuje v § 36j prednostné záložné právo na zabezpečenie pohľadávky z komunálnych a hypotekárnych úverov, § 14 ods. 2 z..č. 144/1998 Z.z. o skladiskovom záložnom liste, tovarovom záložnom liste a o doplnení niektorých ďalších zákonov upravuje prednostné záložné právo skladovateľa, § 21 ods. 6 z.č. 100/1977 Zb. o hospodárení v lesoch a štátnej správe les. hospodárstva v znení neskorších predpisov upravuje prednostné záložné právo v prospech štátu a § 23 od. 6 písm. a) z.č. 180/1995 Z.z. o niektorých opatreniach na usporiadanie vlastníctva k pozemkom upravuje prednosť pohľadávok dedičov z vyporiadania dedičstva. Správcovia daní teda nie sú v tomto smere zvýhodnení. 	
Kapitola III.

3.	Zámery daňovej správy v oblasti podpory dobrovoľného plnenia daňových povinností sú možné za predpokladu, že sa nebude pokračovať vo vydávaní nulitných právnych aktov v podobe oznámení vo Finančnom spravodajcovi. 	neakceptované	Problematika nemôže byť riešená v reforme daňovej správy, nakoľko vec sa týka MF SR. 	
Kapitola IV.
4.	Neznalosť predkladateľa o základných princípoch obchodného práva.	neakceptované		
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.
5. 	Treba odmietnuť zriadenie ozbrojeného útvaru na odhaľovanie trestných činov.

	neakceptované.	Pripomienka neobsahuje žiadny argument, ku ktorému by sa dalo vyjadriť. Dôvody pre náš  návrh sú obsiahnuté v predkladanom materiáli.	
Všeobecne 

6.	Chýbajúca väzba Reformy daní  SR medzi colnými a daňovými orgánmi	neakceptované	Návrh na deľbu práce medzi colnými a daňovými orgánmi nie je podľa nášho názoru potrebné zahrnúť do posudzovaného materiálu, nakoľko je príslušnosť pre správu každej dane riešená zákonom. V prípade delimitácie správy niektorého druhu nepriamej dane na colné orgány, bude táto v zmysle zákona delimitovaná a preto nevidíme dôvod riešiť problém v rámci reformy daňovej správy. 	

Všeobecne
7.	Návrh na zmenu súvisiacu s decentralizáciou štátnej správy. V prípade zvýšeného podielu daní pre samosprávu je nevyhnutné, aby táto malo možnosť ovplyvňovať kvalitu a spôsob správy daní 	neakceptované	Reforma daňovej správy SR sa nezaoberá decentralizáciou daňovej správy, nakoľko podľa našich vedomostí daňová správa nebude decentralizovaná podľa zásad decentralizácie štátnej správy. Tak isto nemáme vedomosť o tom, že správa a kontrola niektorých druhov daní by mala byť delimitovaná na iný orgán ako je daňová správa. V žiadnom prípade nebude možné, aby správu niektorej dane vykonávali dva rôzne orgány. 	
Všeobecne 
8.	Nakoľko podľa metodiky EOCD sa za dane považujú i odvody do Sociálnej poisťovne, zdravotných poisťovní, Národného úradu práce a niektoré ďalšie mal by materiál o reforme správy daní pojednávať i o správe uvedených povinných platieb. 	neakceptované 	Daňová správa SR nemá vedomosť o tom, že by takáto zmena bola pripravovaná a preto takýto návrh do spracovaného materiálu nemôže premietnuť. 	

Ministerstvo  spravodlivosti  SR

Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Kapitola VI.
Odhaľovanie a vyšetrovanie trestných činov v oblasti daní.

zásadná !

                                                                                                      
	Odhaľovanie a vyšetrovanie trestných činov v oblasti daní je v rozpore s Legislatívnym zámerom Trestného zákona a Trestného poriadku, ktorý počíta len s existenciou vyšetrovateľov v rámci PZ.

	neakceptované	Pri schvaľovaní Legislatívneho zámeru Trestného zákona a Trestného poriadku, ktorý bol schválený vládou SR  31. mája 2000 nebol  „Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy“ ešte vypracovaný. Vzhľadom na závažnosť a akútnu potrebu riešenia súčasnej situácie považujeme za potrebné takýto návrh predložiť.

Ministerstvo práce, sociálnych vecí a rodiny  Slovenskej republiky

Ustanovenie
článok, odsek	Pripomienka
znenie pripomienky	Spôsob vybavenia
akceptované/
neakceptované	Poznámka
dôvod neakceptovania pripomienky	
Kapitola I. 

1.	Systém riadenia ÚDR SR zo strany MF SR je vecou organizačného poriadku MF SR a nie je dôvod, aby bol predmetom všeobecnej diskusie o reforme správy daní. 	neakceptované 	Návrhom autonómie daňovej správy úpravou v samostatnom zákone, ktorý je všeobecne záväzný, sa vec postavenia ÚDR SR voči MF SR stáva vecou verejnou a nie len vecou organizačného poriadku MF SR, a preto je diskusia o tejto otázke v pripomienkovacom konaní nevyhnutná.	
Kapitola I. 

2.	Nemožno sa stotožniť s absolútnym prenosom kompetencií ÚDR SR v oblasti posudzovania úľav. Je potrebné, aby úľavy objemovo významné poskytovalo MF SR.	neakceptované	Zákon NR SR č. 231/1999 Z.z. o štátnej pomoci v znení neskorších predpisov charakterizuje vo svojom § 1 ods. 2 čo sa rozumie štátnou pomocou. Štátnu pomoc poskytujú v zákonom (z.č. 511/1992 Zb. v znení neskorších predpisov) predpísanej forme (úľavy, odklady, ...) poskytovatelia uvedení v § 1 ods. 1 písm. b), medzi ktorými sú i štátne orgány. Zákon z nich príkladom uvádza napr. ústredné orgány štátnej správy, miestne orgány štátnej správy a územné finančné orgány, kde patrí i ÚDR SR. Na základe uvedeného je zrejmé, že táto kompetencia ÚDR SR bola stanovená v súlade so všeobecnými princípmi poskytovania štátnej pomoci, ktoré neponechávajú takéto rozhodovanie len na prvostupňové orgány štátnej správy, ale aj na im nadriadené orgány. Navyše  § 3 zákona o štátnej pomoci obmedzil výšku štátnej pomoci, ku ktorej nie je potrebné schválenie Úradu pre štátnu pomoc, na 100 000 EUR v priebehu 3 po sebe nasledujúcich  kalendárnych rokov. Toto obmedzenie sa vzťahuje aj na rozhodovanie ÚDR SR.	
Kapitola II. 	Organizačná štruktúra ústredia nie je v súlade s auditom štátnej správy. 	neakceptované	Nemožno súhlasiť s námietkou o počtoch riadených zamestnancov na jedného riadiaceho zamestnanca, keďže v návrhu nie sú toho času ešte uvedené podrobnejšie členenia. Pri predpokladanom počte cca 45 zamestnancov na jednotlivých pracoviskách a pri navrhovanom vytvorení 7 oddelení je predpoklad zamestnancov na jednom oddelení 5 až 6. Poznamenavávame, že v daňovej správe nebol vykonávaný audit štátnej správy.  	
Kapitola III. 	Predloženie požiadavky dodržania šesťmesačnej legisvakačnej lehoty MMF a termín splnenia skôr ako 31.12.2002 	akceptované		
Kapitola III. 
bod 5	Termín prepojenosti správcov daní so ŠP nekorešponduje s koncepciou budovania systému ŠP.	akceptované 		
Kapitola IV.	Dlhodobo znížiť počet exekútorov daňových úradov	
neakceptované	Požiadavka na počet exekútorov daňových úradov 8 – 10 % je v súlade s odporúčaniami MMF. Vývoj daňových nedoplatkov a vývoj dobrovoľných plnení daňových dlžníkov nemožno dopredu stanoviť, a preto je potrebné postupovať v súlade s požiadavkami praxe, ktorú pozná daňová správa.	

Kapitola VIII.

	Vzdelávanie zamestnancov – vzdelávanie by malo vychádzať z toho, akú máme vzdelanú daňovú správu, aké máme vzdelanostné požiadavky na zamestnancov a pod. Takéto informácie v materiáli absentujú.	neakceptované	Vzdelávanie zamestnancov daňovej správy je jednou z podmienok na vstup krajiny do EÚ. vzdelávanie je postavené na odbornom vzdelávaní v oblasti daňovej problematiky, v oblasti špeciálneho vzdelávania (vzdelávanie manažmentu, etiky, IT, kontrolórov, základy práva, jazykové) špeciálne pre potreby daňovej správy a vychádza s dosiahnutej vzdelanostnej úrovne zamestnancov. 	
Kapitola XII.	Kvantifikácia potrieb na zabezpečenie realizácie reformy nie je časovo rozložená. Znamená pre štátny rozpočet mimoriadnu záťaž. Predpokladáme, že sa dá realizovať aj pri nižších výdavkoch, najmä ak sa dôsledne použijú zdroje osobitného účtu podľa zákona NR SR č. 303/1995 Z.z. o rozpočtových pravidlách v znení zákona č. 348/1999 Z.z.	neakceptované	Odhad potreby finančných nákladov bol robený maximálne racionálne. Jednoducho sú tu nevyhnutné potreby v danom ekonomickom prostredí s danou úrovňou cien tovarov, prác a služieb a množstvom nepredvídaných momentov, ktoré môžu svojím pôsobením výrazne vplývať na celkovú cenu realizácie procesu reformy daňovej správy. Realizácia tak dôležitého kroku musí mať istotu vo finančnom krytí z rozpočtu – mimorozpočtové zdroje môžu byť podporným zdrojom krytia niektorých potrieb reformy.	

Štatistický úrad Slovenskej republiky

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola II. 	Pri rušení daňových úradov odporúčame brať do úvahy hľadisko dostupnosti pre daňovníkov 	neakceptované	Uvedené odporúčanie je zohľadnené v bode 7. v kapitole II. štvrtá odrážka.  	

Správa štátnych hmotných rezerv Slovenskej republiky

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola IX.	Je nevyhnutné brať ohľad aj na rezorty s ochranou utajovaných skutočností v zmysle zákona NR SR č. 100/1996 o ochrane štátneho tajomstva, služobného tajomstva, o šifrovanej ochrane informácií a o zmene a doplnení Trestného zákona v znení neskorších predpisov	neakceptované	Elektronická výmena informácií v APV DIS a celej informačno-komunikačnej štruktúre medzi daňovou správou a tretími stranami bude podľa komplexného bezpečnostného projektu realizované v súlade so zákonom č. 100/1996 o ochrane štátneho tajomstva, zákona č. 52/1997 o ochrane osobných údajov v IS použitím dostupných prostriedkov. 	

Generálna  prokuratúra

Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy

                                                                                                      

Všeobecne	Možné kompetenčné spory pri súbehu trestných činov, ak sa páchateľ okrem trestného činu v daňovej oblasti zároveň dopustil aj ďalších trestných činov.
	akceptované

	Okruhy pôsobnosti navrhovaného útvaru budú v predloženom materiáli  upravené v zmysle pripomienky.

	
	V okruhu pôsobnosti útvaru nie je riešená pôsobnosť v špecifických prípadoch trestného činu podvodu.	akceptované	Okruhy pôsobnosti navrhovaného útvaru budú v predloženom materiáli  upravené v zmysle pripomienky.

	Chýba návrh legislatívnej úpravy § 161 Trestného poriadku v súvislosti so zriadením funkcie daňového vyšetrovateľa.
	akceptované

	Predložený materiál bude v tomto zmysle upravený.

	Z navrhovaných opatrení vypustiť „ použitie informačno-technických prostriedkov “ a „ získavanie a vyhodnocovanie informácií aj utajovaným spôsobom “.

Niektoré časti predloženého materiálu neobsahujú konkrétne postupy, akými by sa mal navrhovaný zámer dosiahnuť.	neakceptované

neakceptované	Takéto kompetencie sú pre činnosť útvaru nevyhnutné, návrh vychádza z kompetencií napr. maďarskej daňovej správy v oblasti vyšetrovania. Podrobnosti o spôsobe získavania, a možnosti použitia informácií bude obsahovať kompetenčný zákon.

Každá kapitola posudzovanom materiáli bude rozpracovaná do osobitného dielčieho projektu, v ktorom budú určené konkrétne postupy zodpovednosti a finančné nároky na tento projekt. 	

Fond národného majetku

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola IX.	Zaradiť do projektu elektronickej výmeny informácie medzi daňovou správou a inými externými organizáciami aj FNM SR a skrátiť termín jeho zavedenia do praxe. 	čiastočne akceptované	Termín zavedenia do praxe je hraničný, nakoľko elektronická výmena informácií sa bude realizovať postupne, najneskôr do 30.6.2003.	

Úrad vlády Slovenskej republiky

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Návrh uznesenia vlády	Chýbajú termíny splnenia úloh 	akceptované		
Kapitola II.	Vypustiť kompetenciu ÚDR SR na posudzovanie, rozhodovanie o žiadostiach daňových subjektov o odpustenie daní a sankcií.	neakceptované 	Zákon NR SR č. 231/1999 Z.z. o štátnej pomoci v znení neskorších predpisov charakterizuje vo svojom § 1 ods. 2 čo sa rozumie štátnou pomocou. Štátnu pomoc poskytujú v zákonom (z.č. 511/1992 Zb. v znení neskorších predpisov) predpísanej forme (úľavy, odklady, ...) poskytovatelia uvedení v § 1 ods. 1 písm. b), medzi ktorými sú i štátne orgány. Zákon z nich príkladom uvádza napr. ústredné orgány štátnej správy, miestne orgány štátnej správy a územné finančné orgány, kde patrí i ÚDR SR. Na základe uvedeného je zrejmé, že táto kompetencia ÚDR SR bola stanovená v súlade so všeobecnými princípmi poskytovania štátnej pomoci, ktoré neponechávajú takéto rozhodovanie len na prvostupňové orgány štátnej správy, ale aj na im nadriadené orgány. Navyše  § 3 zákona o štátnej pomoci obmedzil výšku štátnej pomoci, ku ktorej nie je potrebné schválenie Úradu pre štátnu pomoc, na 100 000 EUR v priebehu 3 po sebe nasledujúcich  kalendárnych rokov. Toto obmedzenie sa vzťahuje aj na rozhodovanie ÚDR SR.	
Kapitola IX.	Doplniť zámer o úlohu týkajúcu sa prepojenia IS DIS s IS MV SR (napr. register živnostníkov, vydávanie živ. povolenia a pod.)	akceptované		

Kapitola XII.	Financovanie projektu reformy – sa uvádzajú nároky na štátny rozpočet, pričom z textu materiálu nevyplýva skutočnosť, ako sú navrhované riešenia zabezpečené vecne, finančne a organizačne v súlade s Čl. 6 ods. 2 Smernice na prípravu a predkladanie materiálov na rokovanie vlády SR, ako i Čl. 7 ods. 1 písm. b).

	neakceptované	V časti XII sa definujú tri základné okruhy nákladov z hľadiska následnej postupnosti krokov nevyhnutných na dosiahnutie vytýčeného cieľa. V ďalšej časti sú špecifikované jednotlivé okruhy činností s vyčíslením odhadu predpokladaných nákladov. Ide o sedem logicky prepojených okruhov z ktorých každý ako samostatný celok je nedeliteľnou súčasťou komplexného celku podliehajúcemu potrebným zmenám, ktorých realizácia je jednoznačne podmienená pridelením finančných prostriedkov v požadovanej výške. Po pridelení finančných prostriedkov nastupuje vecné riešenie – vypísanie verejných súťaží na dodávky tovarov, prác a služieb, ktoré v zmysle platných predpisov zrealizuje ÚDR SR. Z hľadiska organizačného zabezpečenia tieto budú plne zabezpečované pracovníkmi príslušných organizačných zložiek ÚDR SR tak, ako v čase zavádzania daňovej reformy v r. 1993.	
Kapitola XII.	„Návrh ideového zámeru na zriadenie útvaru odhaľovania podozrení z trestných činov v štruktúre daňovej správy“ neobsahuje stanovisko, resp. prerokovanie predmetnej problematiky z MV SR	akceptované	Návrh bude prerokovaný z dotknutými orgánmi v rámci vyhodnotenia medzirezortného pripomienkovacieho konania	

Združenie miest a obcí Slovenska

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola I. 
ods. 5
1.	Neukončená veta.	akceptované 		
Kapitola I.
Zámer
2.	Vypustiť prvý odstavec. Obdobné znenie je uvedené v nasledovnom texte. 	akceptované		
Kapitola III.
bod 1 
4 odrážka
3. 	Nesprávny termín 154200	akceptované 		
Kapitola III.
bod 3
3 odrážka
4.	ÚDR SR predloží požiadavku MMF	akceptované		
Kapitola XII.

5.
	V materiáli sú navrhované opatrenia s dopadom na štátny rozpočet v roku 2001. Nie je uvedené, či sú tieto nároky už v plnom rozsahu zohľadnené v návrhu rozpočtu alebo sa jedná o nové požiadavky, ktorých zohľadnenie by už bolo v tomto štádiu schvaľovania štátneho rozpočtu problematické.

	akceptované	Požiadavky na finančné krytie potrieb súvisiacich s realizáciou reformy daňovej správy vzhľadom na stanovené rámce rozpočtu ÚDR SR neboli zahrnuté do nárokov na rok 2001. Po schválení reformy daňovej správy táto bude musieť byť vykrytá osobitne pridelenými finančnými prostriedkami určenými na tento účel. Na záver každej kapitoly predloženého materiálu je uvedená povinnosť spracovať zámer do dielčích projektov. V týchto dielčích projektoch budú vyčíslené aj finančné nároky na zabezpečenie reformy daňovej správy. 	

Slovenská obchodná a priemyselná komora

Ustanovenie
článok/odsek	Pripomienka
znenie pripomienky	Spôsob vybavenia
akceptované/neakceptované	Poznámka
Dôvod neakceptovania pripomienky	
Kapitola XI.
2. 	Ručenie konateľov s.r.o. je absurdné	neakceptované	Odkazujeme na vysvetlenie v poznámke k pripomienkam MpSaPNM SR a MH SR o neprípustnosti ručenia konateľov s.r.o. Keďže jednotlivé zákony právneho poriadku SR upravujú v dispozíciách svojich noriem  povinnosť  platenia daní, chýbajúca vynutiteľnosť plnenia povinností sankcie by vzala právnu silu týmto normám. Preto je potrebné vyriešiť tento problém najvhodnejším spôsobom – tak ako je to uvedené v Reforme daňovej správy.	
Kapitola XI.
3.	Potreba rovnosti štátu ako veriteľa v konkurze	neakceptované	Už samotný zákon o konkurze a vyrovnaní i ďalšie zákony (Exekučný poriadok, Občiansky súdny poriadok) určujú systém uspokojovania pohľadávok veriteľov tak, že niektoré pohľadávky sú uspokojované prednostne alebo vo výhodnejšom poradí ako ostatné. Pri stanovovaní poradia však nie sú uprednostnené len pohľadávky štátu, ale napríklad i pohľadávky bánk,  či pohľadávky výživného a pod.. Preto je namieste spochybnenie rovnoprávnosti štátu i ostatných veriteľov, a to najmä s ohľadom na skutočnosť, že pre pohľadávky proti podstate je určené stanovenie zákonného poradia a nie je tomu tak len pri uspokojovaní pohľadávok v rozvrhu, ktoré upravuje ten istý zákon na inom mieste.	
Kapitola XI.
4.	Nie je časovo relevantné obmedzenie platieb v hotovosti	neakceptované	Odkazujeme na poznámku k pripomienke MH SR o nevhodnosti limitovania platieb v hotovosti.	
Kapitola XI.
5.	Zabránenie účasti spoločníkov v iných spoločnostiach pri nevyporiadaní ich záväzkov voči štátu	neakceptované	Materiál o danej problematike nepojednáva. Zároveň odkazujeme na ustanovenie § 105a Obchodného zákonníka, ktorý sa uvedenej problematiky dotýka.	
Kapitola XI.
8.	Zodpovednosť a povinné poistenie daňových poradcov	neakceptované	Otázky zodpovednosti daňových poradcov a ich povinného poistenia za škodu spôsobenú ich činnosťou sú upravené v samostatnom  zákone č. 78/1992 Zb.  daňových poradcoch a o Slovenskej komore daňových poradcov v znení neskorších predpisov a nie je predmetom úpravy správy daní.	
Kapitola XI.
9.	Sankcionovateľnosť daňového úradu za porušenie zákonov 	neakceptované	Odkazujeme na poznámku k pripomienke MpSaPNM SR, ktorou sa navrhovala adekvátna zodpovednosť daňových úradov. Zároveň pripájame doplnenie skutočnosti, že v prípade, ak NS SR rozhodne v neprospech správcu dane tento je takýmto rozhodnutím viazaný. Ak NS SR rozhodne o zrušení rozhodnutia daňového úradu rozsudkom, vždy vráti vec na ďalšie konanie. Potom je daňový úrad viazaný právnym názorom NS SR. Uvedenie príkladu v závere  pripomienky je nekonkrétne Daňový subjekt  však má   možnosť využiť všetky zákonom ustanovené možnosti domáhania sa nápravy, čo mu zabezpečuje aj čl. 46 ods. 1 Ústavy.	

Slovenský živnostenský zväz 

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola II. 
1.	Vytvorenie ústredia daňovej správy a osobitného pracoviska si vyžaduje vysoké finančné náklady. 	neakceptované	Finančné náklady na vytvorenie ústredia a pracoviska v Banskej Bystrici vyčíslené vo výške cca 17 mil. Sk boli prepočítané podľa predpokladaných potrieb najmä na úpravu informačného systému ako aj na personálne posilnenie ústredia o cca 20 pracovníkov. 	
Kapitola II.
bod 2
2.	Organizačná štruktúra daňového riaditeľstva a pracoviska – odporúčame zapracovať aj činnosti ako sú analýzy a metodika, ktoré by na základe poznatkov z praxe pozitívne motivovali daňových poplatníkov k daňovej disciplíne. 	čiastočne akceptované	Útvar analýz je navrhnutý v oboch organizačných štruktúrach, na ústredí podlieha riaditeľovi daňového riaditeľstva, na pracovisku podlieha riaditeľovi pracoviska. 
Na daňovom riaditeľstve bude vykonávaná jednotná metodická činnosť a ako taká bola doplnená do organizačnej štruktúry. Na pracovisku bude zabezpečovaná jednotná aplikácia daňových predpisov pri správe a kontrole daní. 	
Kapitola III.
1.	Podpora dobrovoľného plnenia daňových povinností – jednotlivé opatrenia hodnotíme pozitívne, hoci vzdelávanie daňových subjektov, zriadenie bezplatnej telefónnej linky, poskytovanie bezplatných daňových priznaní by mohli byť realizované aj skôr. 	čiastočne akceptované	Vzdelávanie daňových subjektov, vydávanie brožúr je realizované už v súčasnosti, daňové priznania sú poskytované bezplatne. V tomto zmysle boli upravené texty v opatreniach. 	
Kapitola III. 
2. 	Výsledky ankiet o poskytovaných službách by mohli byť zverejňované aj pre daňové subjekty. 	akceptované		

Asociácia zamestnávateľských zväzov a združení Slovenskej republiky

Ustanovenie
článok, odsek	Pripomienka
znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	

Kapitola XII.
Sumarizácia	
Sumarizácia, celkové náklady 1,9 mld. Sk na uvádzanú reformu a naviac cca 200 mil. Sk, v ďalších rokoch pokladáme za málo podložené (najmä „redukcia ÚDR SR spolu takmer 700 mil. Sk)	
neakceptované	
Pri kvantifikácii potreby finančných prostriedkov na realizáciu reformy daňovej správy sme vychádzali s poznatkov a skutočnej znalosti súčasných cenových relácií, či už pri investičných nákladoch na výstavbu budov, dodávok techniky, technológií a pod. Obdobne bol volený aj postup potreby finančných prostriedkov potrebných pre fungovanie daňovej správy v nasledujúcich rokoch (úhrada služieb – elektrina, plyn, cestovné, mzdové náležitosti, vybavenie, odvody do fondov  atď.).
Zaoberať sa detailnou kalkuláciou jednotlivých položiek rozpočtovej skladby na 2 – 3 roky dopredu, bez znalosti množstva nepredvídateľných vplyvov determinovaných vývojom ekonomiky štátu by otváralo priestor množstvu nepresností s minimálnou vypovedacou schopnosťou vo vzťahu k realite toho ktorého obdobia.
Podrobnejšia sumarizácia nákladov bude vyčíslená v jednotlivých dielčích projektoch.. 	

Kapitola XII.
bod 5	
Vzdelávanie (jazykové) pre cca 400 pracovníkov s nákladmi 30,2 mil. Sk (t.j. viac ako 75 tis. Sk na pracovníka) pokladáme za pomerne značný luxus, pri možnostiach stabilizácie kvalitných pracovníkov.
	
neakceptované	
V súvislosti s predvstupovou stratégiou Slovenskej republiky pre vstup do EÚ je jednou z podmienok pripravenosti daňovej správy pre vstup vyškolenie zamestnancov daňovej správy v cudzích jazykoch ako nevyhnutná podmienka komunikácie medzi daňovými správami Európy v oblasti daní a to v odbornej terminológii. To nie je luxus, ale nevyhnutná potreba.	

Ministerstvo hospodárstva Slovenskej republiky
tabuľka č. 1

Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Ideový zámer na zriadenie útvaru odhaľovania podozrení z daňových trestných činov, v štruktúre daňovej správy.
8. 
zásadná !                                                                                                 	Zásadný nesúhlas s návrhom na zriadenie útvaru na odhaľovanie podozrenia z daňových trestných činov v štruktúre daňovej správy, z dôvodu nemožnosti budovania paralelných represívnych mocenských štruktúr v právnom štáte a z dôvodu nemožnosti tohto útvaru konať objektívne a nestranne. Nesúhlas s predložením „ Ideového zámeru“ na rokovanie vlády. 

	neakceptované	Pripomienka vychádza z hlbokej neznalosti problematiky. Slovenská republika sa chce zaradiť medzi právne štáty, v ktorých sú takéto útvary vytvorené, sú funkčné, dosahujú dobré výsledky a majú podporu   zo  strany  štátu. V  úvode  predkladaného „ Ideového zámeru “ sú uvedené viaceré príklady, pričom nemožno konštatovať, že sa nejedná o právne štáty. Keďže pripomienka neobsahuje podrobnejšie vyjadrenie k predkladanému materiálu, ale odmieta ho ako celok, nemožno uvedené dôvody na nepredloženie na rokovanie vlády akceptovať.

Ministerstvo hospodárstva Slovenskej republiky
tabuľka č.8

Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola IV.
8.	odrážka 

7.

zásadná !	Ručenie konateľov s.r.o. neprípustné
	neakceptované	Jedným z odporúčaní misie MMF z roku 1998 bola potreba zavedenia právnych zmien, ktoré by činili riaditeľov alebo vlastníkov spoločností s ručením obmedzeným zodpovednými spoločne a solidárne za daňové nedoplatky spoločnosti alebo ktoré by zabezpečili výber takýchto daní od riaditeľa alebo vlastníka spoločnosti prostredníctvom vymáhania. MMF zároveň odporučil zmenu zákonov tak, aby sa zvýšili  limity ručenia s.r.o. ohľadne ich daňových nedoplatkov (na minimálne 20 mil. Sk). Pokiaľ by boli takto zodpovední konatelia spoločností s r.o., nenarúšalo by to kapitálový charakter týchto spoločností. Ručenie len na účely daní je v našom právnom poriadku už zavedené v ust. § 5 ods. 1 z. č. 318/1992 Zb. v znení neskorších predpisov, ktorý ustanovuje ručenie darcu za daň z darovania.	
Kapitola IV.
9.	odrážka

7.

zásadná !	Menovanie štatutárnych orgánov nemôže byť uložené ani spoločnosti ani spoločníkom	neakceptované

Na spoločnom jednaní došlo k dohode v tom zmysle, že MH SR bude iniciovať zmenu v Obchodnom zákonníku na skrátenie lehoty a povinnosť určiť orgány spoločnosti (§ 68 ods. 6 písm. a/)	Obchodný zákonník nepriamo ukladá spoločníkom spoločnosti s ručením obmedzeným povinnosť voliť orgány spoločnosti pod sankciou zrušenia spoločnosti (§ 68 ods. 6 písm. a)). Vzhľadom na zákonom stanovenú 1-ročnú lehotu neplnenia tejto povinnosti a vzhľadom na konanie súdov pri ich preťaženosti je takýto postup, smerujúci k zániku spoločností neúčinný a neúčelný. Na základe uvedeného vznikla i potreba prijať ustanovenie v zákone o správe daní a poplatkov obdobné ustanoveniu § 66d zákona o konkurze a vyrovnaní, ktoré by uvedenú situáciu vhodne riešilo. Do úvahy prichádza táto úprava i v súlade s pripravovanými zmenami Občianskeho súdneho poriadku, kde boli rovnako návrhy na zakotvenie takéhoto právneho inštitútu.	

Ministerstvo hospodárstva Slovenskej republiky
tabuľka č. 9   
Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola IV.
10.	odrážka

7.
zásadná !	Prerušenie výkonu daň. exekúcií v konkurze vedie k odblokovaniu procesu konkurzu, poradie pohľadávok je nesprávne uvedené	
čiastočne akceptované	V materiáli je len skonštatovaná neúspešnosť konkurzných konaní pri riešení uspokojovania pohľadávok veriteľov i štátu.
Uvedenie poradia uspokojovania daňových pohľadávok v konkurze nie je spôsobené neznalosťou právnych predpisov, ale úpravou textu znenia Prekladacej správy. Náprava sa zabezpečí doplnením textu.	
Kapitola IV.
11.	odrážka

7.

zásadná !	Penále je stanovené v likvidačnej výške	neakceptované

Na spoločnom jednaní bolo zo strany MH SR upustené od zásadnej pripomienky.	Požiadavka na výšku penále bola stanovená v súlade zodporúčaniami MMF, ktoré hovoria, že je potrebné zaviesť potrebné právne dodatky zabezpečujúce stanovenie úrokovej miery používanej na daňové nedoplatky vyššie ako je stanovená pre iné finančné zdroje. Kombinovaná sadzba pokút a penále by mala byť dostatočne  vysoká, aby odradila od požičiavania si prostredníctvom daňového systému. Aby takéto penále zbytočne nerástlo, je ho možné obmedziť najvyššou prípustnou výškou. Navyše ustanovenie § 95a ods. 3 zákona č. 511/1992 Zb. v znení neskorších predpisov už zakázalo vyrubovanie sankcií v čase konkurzu.	
Kapitola IV.
12.	a 7. odrážka

13.	

zásadná !	Prechod pasív spolu s aktívami a prechod podniku i so záväzkami voči správcovi dane je nevhodný	neakceptované	Opätovne upozorňujeme na rozdiel pojmov. Pojeme záväzok je širší pojem ako pojem dlh. Navyše v citovanom ustanovení nebol uvádzaný v súvislosti s právnym inštitútom občianskeho práva – prevzatím dlhu, ale v súvislosti so záväzkami obchodných spoločností voči ŠR. Preto je zmienka o nie celkom dobrej znalosti práva namierená voči ÚDR SR nesprávne a je spôsobená povrchným čítaním autora.. Ochrana Trestného zákona rieši len otázku prevencie a trestnej sankcie v ňom stanovených trestných činov. Záväzok štátu však nikto neuhradí, pretože chýbajú na takéto konanie príslušné právne ustanovenia. Zákaz prenosu daňovej povinnosti bol ustanovený za účelom zabránenia prevodu záväzkov voči správcovi dane na také osoby, od ktorých budú nevymožiteľné. Preto je potrebné pokryť i prevody zdrojov uspokojovania daňových pohľadávok a nedoplatkov. Ustavenie § 477 Obchodného zákonníka teda zbytočne spolu s ustanovením § 43 z.č. 511/1992 Zb. zbavujú správcu dane možnosti uspokojenia svojich pohľadávok a nedoplatkov.	

Ministerstvo hospodárstva Slovenskej republiky
tabuľka č. 10

Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Kapitola XI. 
bod 3
11.
zásadná !	Vypustenie bodu 3 podľa odôvodnenia bodu 7 stanoviska 	neakceptované 	Pozri poznámky ku kapitole IV. 	
Kapitola XI. 
bod 4 a 5

12.
zásadná !	Vypustiť Opatrenie č. 4 a 5 z dôvodov duplicity Opatrenia č. 4 a nezrozumiteľnosti Opatrenia č. 5	neakceptované	V zákone č. 366/1999 Z.z. o daniach z príjmov ods. 3 bolo MF SR zmocnené vydať všeobecný záväzný predpis, podľa ktorého bude možné zabezpečiť výber dane v prípade obchodných vzťahov s firmami v krajinách pôsobiacich v tzv. daňovom raji. MF SR zatiaľ takýto pokyn nevydal.
Opatrenie č. 5 nie je duplicitné a získavanie informácií o príjmoch a výdavkoch daňovníkov, o daňových subjektoch bude dôležitým zdrojom informácií využiteľných pri daňovej kontrole. 	

Ministerstvo vnútra Slovenskej republiky
tabuľka č. 2
Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

1. 

zásadná !

                                                                                                      
	Ako účelové sa javí mechanické odôvodnenie vytvorenia útvaru pre odhaľovanie a vyšetrovanie trestných činov v štruktúre daňovej správy s poukázaním na právnu úpravu v iných krajinách.

	neakceptované	Príklady zo zahraničia kde takéto, alebo podobné útvary pôsobia v štruktúre daňovej správy sú v „ Ideovom zámere “ uvedené z toho dôvodu, aby sme poukázali akým smerom sa uberá okolitý svet a čo sa očakáva od SR ak má ambície zaradiť sa medzi vyspelé štáty Európy. K tomuto účelu slúžia aj prílohy č. 1 a 2, ktoré dokumentujú, že takéto požiadavky na daňovú správu sú nanajvýš aktuálne. Nie je to teda mechanické ani odôvodňovanie, ani preberanie „ právnych úprav “  zo zahraničia. Nazdávame sa, že odmietavé stanovisko k uvádzaniu príkladov zo zahraničia postavené na poukazovanie odlišností právnych úprav je neopodstatnené. Dôležité je aké úkony v oblasti trestného konania robia daňové správy v zahraničí a aké majú oprávnenia. Sú to oprávnenia, ktoré u nás vykonávajú orgány činné v trestnom konaní, na tomto princípe je postavený náš návrh. Pokiaľ MV SR argumentuje napr. systémom v Maďarsku, k tomu poznamenávame, že ústredné kriminálne riaditeľstvo a oblastné vyšetrovacie úrady pôsobia v štruktúre maďarskej daňovej správy APEH. Náš návrh je koncipovaný na základe systému existujúcom v SR a považujeme ho za najschodnejšie riešenie. 	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

2. 
zásadná !                                                                                 
	Tabuľka o štatistických údajoch o podnetoch orgánov daňovej správy orgánom činným v trestnom konaní – údaje nemajú reálny základ, tabuľka je neprehľadná, zavádzajúca, vykazuje znaky nelogickosti, ako argument pre zriadenie pracoviska na odhaľovanie a vyšetrovanie je irelevantná.	neakceptované	V komentári k tabuľke je konštatované, že údaje v nej sú uvedené len zo skutočností známych daňovej správe. Absencia spätnej väzby znamená, že daňová správa nemá ucelené informácie o vybavení akýchkoľvek podaní voči orgánom činným v trestnom konaní, niektoré z nich deklarujú, že takúto povinnosť ani nemajú uloženú. Údaje v tabuľke nevykazujú žiadne znaky nelogickosti, pretože ak sa pozrieme napr. na východzí rok 1993 je zrejmé, že sa nedá porovnávať počet podaní v tom roku k počtu vybavených podaní, kde sú zahrnuté aj podania z predchádzajúcich rokov. Rozhodujúci je údaj o počte prípadoch, ktoré boli ukončené pred súdom a tento dokumentuje nízke riziko postihu pri páchaní trestnej činnosti v daňovej oblasti.	

Ministerstvo vnútra Slovenskej republiky
tabuľka č. 3

Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

Časť : Súčasný stav.

3. 

zásadná !                                                                                           	Mylná domnienka, že navrhovaný útvar nebude vyžadovať súčinnosť príslušných daňových útvarov. Jeho činnosť nebude korešpondovať s plánom daňových kontrol. Zrejmá neujasnenosť procesu dokazovania pri vyšetrovaní daňových trestných činov, nelogické súvislosti vo filozofii predkladaného návrhu, nesystémové riešenie problému.	neakceptované	Súčinnosť navrhovaného útvaru s daňovými úradmi je nevyhnutná, do ich práce bude však zasahovať minimálne. Máme predstavu, že tento útvar bude mať kompetencie vykonať aj daňovú kontrolu, ak pôjde o podozrenie, že bol spáchaný trestný čin. Útvar bude zriadený na úrovni Daňového riaditeľstva, nebude teda pôsobiť v štruktúre správcov dane, t.j. daňových úradov. Toto riešenie považujeme za systémové, odstráni participáciu správcov dane na procese odhaľovania a vyšetrovania trestných činov. Pokiaľ bude takýto útvar zriadený, nevidíme prekážku aby bolo v jeho kompetencii aj odhaľovanie korupcie v daňovej správe. Oblasť správy daní je špecifická, nevidíme analógiu v tom aby každý ústredný orgán štátnej správy disponoval útvarom na úrovni orgánu činného v trestnom konaní.	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy

Časť: Organizácia

4. 
zásadná !
	K časti „Organizácia“ je možné konštatovať, že navrhované riešenie sa nejaví optimálnym minimálne z toho dôvodu, že „Jednotka pre vyšetrovanie trestnej činnosti vo vnútri daňovej správy“ je definovaná v pozícii odboru riadeného riaditeľom „Útvaru pre odhaľovanie a vyšetrovanie trestných činov“, pričom takého pracovisko by malo byť riadené priamo ministrom financií. Podobne sa javí aj podriadenie „Útvaru pre odhaľovanie a vyšetrovanie trestných činov“ riaditeľovi ÚDR SR a nie ministrovi financií SR.
	neakceptované	V rámci krajín, kde uvedený útvar funguje už dlhú dobu a je významným prínosom pri zavádzaní poriadku v platení daní a zlepšovaní daňovej disciplíny je tento zásadne riadený vedúcim organizácie, ktorá komplexne riadi daňovú správu (nie ministerstvo financií ani minister financií). Ide o pochopenie nezávislosti tohto útvaru a nutnosti decentralizácie právomoci na organizáciu  riadiacu daňovú správu toho ktorého štátu. Toto sú zásadné princípy fungovania tohto útvaru vo vyspelých krajinách. Podriadenosť navrhovaného útvaru riaditeľovi daňového riaditeľstva nie je samoúčelná, pretože rieši zjednodušenie administratívy pri zabezpečovaní úloh za účelom zvýšenia operatívnosti a efektívnosti konania. 	

Ministerstvo vnútra Slovenskej republiky
tabuľka č 4

Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy.

Časť:
Návrh ďalšieho postupu.                                                                                     
	Možné kompetenčné ťažkosti medzi operatívnymi zložkami ale aj vyšetrovacími orgánmi Policajného zboru a Daňového riaditeľstva.

	akceptované	Okruhy pôsobnosti navrhovaného útvaru budú v predkladanom materiáli novoupravené, aj v zmysle pripomienky Generálnej prokuratúry, ktorá navrhuje medzi vymenované trestné činy zaradiť aj trestný čin podvodu, v súvislosti s neoprávneným nárokom na nadmerný odpočet DPH.

Reforma daňovej správy SR

K časti VI.

5. 

zásadná !
	Zriadením navrhovaného útvaru dôjde k roztrieštenosti orgánov činných v trestnom konaní, najmä v oblasti vyšetrovania, čo je v rozpore so zásadou, aby vyšetrovacie orgány boli riadené jedným rezortom. Podľa vládou schváleného legislatívneho zámeru Trestného zákona a Trestného poriadku budú novoupravené orgány činné v trestnom konaní, ich postavenie a právomoci. 	neakceptované

	Podľa predkladaného materiálu ide o vymedzenie kompetencií a okruhu pôsobnosti navrhovaného útvaru, nie o trieštenie síl. Pre službu kriminálnej polície a službu finančnej polície sa týmto zväčší priestor pre odhaľovanie ostatných trestných činov v ekonomickej oblasti. V čase schvaľovania legislatívneho zámeru Trestného zákona a Trestného poriadku nebol ešte náš návrh predložený, a vzhľadom na jeho závažnosť je potrebné predložiť ho na rokovanie vlády. Z uvedeného dôvodu nemôžeme akceptovať ani vypustenie úlohy C.3 z návrhu uznesenia vlády SR.	

Ministerstvo vnútra Slovenskej republiky
tabuľka č. 5

Ustanovenie
článok, odsek
Poradové číslo
pripomienky	Pripomienka
Znenie pripomienky	Spôsob vybavenia
akceptované/neakceptované	Poznámka
dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy

6. 

zásadná !
	V neposlednom rade si nevieme dobre predstaviť, že takého novozriadené pracovisko by mohlo efektívne pracovať bez toho, aby jeho pracovníci mali potrebné teoretické a praktické znalosti nielen z oblasti daňového práva, ale aj z oblasti trestného práva a dokumentovania a vyšetrovania trestnej činnosti. Zákonite by muselo dôjsť k odchodu policajtov na toto pracovisko, čo by pri súčasnej fluktuácii v Policajnom zbore ešte viac sťažilo odhaľovanie, dokumentovanie a vyšetrovanie trestnej činnosti ekonomického charakteru.	neakceptované	V nadväznosti na vypracovanú koncepciu všetci pracovníci s odbornými znalosťami z problematiky účtovníctva a daní by prešli 6 – 8 mesačným školením na Policajnej akadémii v Bratislave na získanie vedomostí v oblasti vyšetrovania  - postupov metód v priamej väzbe na ustanovenie Trestného zákona a trestného poriadku. Nevidíme dôvod presunu pracovníkov polície na tento útvar. Je to dlhodobejší proces výchovy vlastných pracovníkov pre potrebu obsadenia tohto útvaru.	
Návrh na uznesenie vlády SR 
7. 
zásadná !	Vypustiť úlohu C 3 	neakceptované	Vzhľadom na neakceptované pripomienky uvedené vyššie nie je možné úlohu C 3 z návrhu na uznesenie vlády SR vypustiť.	

Ministerstvo vnútra Slovenskej republiky
tabuľka č. 11
Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Kapitola I.
bod 1 a 2

9.
zásadná !	Termíny určené v bodoch 1. a 2. na str. 8 sú podľa nášho názoru nereálne, pretože riešenie vecnej problematiky vyžaduje legislatívny postup.	neakceptované	Priame riadenie ÚDR SR zo strany ministra financií je vecou rozhodnutia pani ministerky financií s úpravou rozsahu vertikálnych väzieb zo strany Ministerstva financií vo vzťahu k ÚDR SR.	
Kapitola I.
bod 1

10.

zásadná !	Na str. 8 v bode 1. bude vzhľadom na kompetencie ministra zložité, aby priamo on riadil ÚDR SR, keďže sa navrhuje, aby podliehalo priamo ministrovi financií.	neakceptované	Jednou z podmienok pripravenosti daňovej správy na vstup do EÚ je jej nezávislosť s potrebnými právomocami kompetenciami a dostatkom prostriedkom v rozpočte. Návrh na zmenu v zmysle požiadavky je MF SR odsúhlasený. 	
Kapitola I.

11. 

zásadná !
	Rozsah kompetencií, ktoré si ÚDR SR navrhuje zveriť, napr. určovanie svojej vnútornej organizácie, strategické plánovanie činnosti daňovej správy, riadenie činností vo všetkých oblastiach, ktoré daňová správa vykonáva, sa približuje k postaveniu ústredného orgánu štátnej správy, ktoré ale prislúcha Ministerstvu financií SR, ktoré podľa kompetenčného zákona SNR č. 347/1990 Zb. zabezpečuje tvorbu a uskutočňovanie politiky daní.
	neakceptované	Navrhované kompetencie ÚDR SR sú poradou MF SR schválené. Ministerstvá financií vo vyspelých štátoch Európy a sveta sa zásadne zaoberajú prípravou rozpočtu, rozpočtovej politiky, daňovej politiky (príprava zákonov súvisiacich s daňami) analýzami, výhľadovými štúdiami, legislatívnou normotvornou, spolu s NBS menou politikou v priamej väzbe na politický program vlády toho ktorého štátu.
Za všetko ostatné zodpovedá vrcholový manažér riadiaci inštitúciu, ktorá riadi komplexne celú daňovú správu. Od organizačnej štruktúry, cez strategické plánovanie činností daňovej správy, riadenie všetkých oblastí, riadenie celého procesu daňového konania, personálnu politiku, nakladanie s prostriedkami rozpočtu daňovej správy, komunikáciu s daňovými správami Európy a sveta a pod. Je to stav zabehnutý a osvedčený skúsenosťami z pôsobenia mnohých rokov vo vyspelej Európe a svete.	

Ministerstvo vnútra Slovenskej republiky
tabuľka č. 12
Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Kapitola II.

12.
zásadná !
	Nárastom počtov zamestnancov a tým zvyšovanie nárokov na finančné prostriedky v jednotlivých stupňoch organizácie daňovej správy sa neberie do úvahy ekonomická situácia SR, aj keď činnosť týchto orgánov prispieva k zlepšovaniu ekonomickej situácie a je prínosom do štátneho rozpočtu SR. Napriek tomu je potrebné brať do úvahy racionalizačné opatrenia vlády, ktoré by sa mali vzťahovať aj na tieto územné orgány štátneho správy.	neakceptované

Rozpor bol na spoločnom jednaní vysvetlený. 	V materiáli sa neuvažuje s nárastom zamestnancov. Názory na zvyšovanie počtov boli na jednaní vysvetlené, rozdiely vyplynuli nie celkom zrozumiteľného textu v materiáli. Požiadavky na nárast počtu zamestnancov sú len z titulu nových činností (vytvorenie útvaru pre odhaľovanie a vyšetrovanie trestných činov ... a z potreby vytvoriť útvar zabezpečujúci prípravu na vstup SR do EÚ v oblasti daňovej správy). 	
Kapitola VII.

13.
zásadná !
	V časti VII. Manažment ľudských zdrojov v bode 3. na str. 25 navrhujeme do súčastí Etického kódexu zahrnúť aj štandardy pre top manažment	neakceptované

Rozpor bol na spoločnom stretnutí vysvetlený a odstránený. 	Etický kódex bude upravovať správanie a konanie zamestnancov na všetkých stupňoch.
Všeobecné zásady definované v etickom kódexe budú pre všetkých zamestnancov záväzné včítane tom manažmentu a podrobne rozpracované v dielčom projekte.	
Kapitola XII.

14.
zásadná !
	Vzhľadom na značné finančné nároky na reformu daňovej správy je potrebné jednotlivé postupy reformy rozložiť do väčšieho časového rozpätia.	neakceptované

Rozpor bol na spoločnom stretnutí vysvetlený a odstránený.	Časové rozloženie reformy daňovej správy je navrhnuté vzhľadom na deklarovanú prípravu SR na vstup do EÚ k 1.1.2004 tak, aby k tomuto dátumu bola daňová správa pripravená plniť podmienky kladené na daňovú správu, ktorá bude pôsobiť v podmienkach EÚ. 	

Ministerstvo vnútra Slovenskej republiky
tabuľka č. 6
Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy

1. 	Nejednotnosť názvu navrhovaného útvaru 	neakceptované	Názov útvaru bude možné upresniť až po schválení kompetencií, z ktorých bude odvodený. 
	
Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy
2. 
zásadná !	Chýba potrebná právna úprava služobného pomeru „ozbrojenej časti“ zamestnancov  	 neakceptované	Obsahom „Návrhu ideového zámeru na zriadenie ...“ je len návrh legislatívnych úprav, nie ich konkrétne znenie. Služobný pomer zamestnancov útvaru má byť obsahom návrhu zákona, ktorým sa vymedzí postavenie, pôsobnosť a kompetencie navrhovaného útvaru. 	

Ministerstvo  spravodlivosti  SR
tabuľka č. 7
Ustanovenie
článok, odsek	Pripomienka
znenie pripomienky	Spôsob vybavenia
akceptované/ neakceptované	Poznámka
Dôvod neakceptovania pripomienky	
Kapitola VI.
Odhaľovanie a vyšetrovanie trestných činov v oblasti daní.

zásadná !

                                                                                                      
	Odhaľovanie a vyšetrovanie trestných činov v oblasti daní je v rozpore s Legislatívnym zámerom Trestného zákona a Trestného poriadku, ktorý počíta len s existenciou vyšetrovateľov v rámci PZ.

	neakceptované	Pri schvaľovaní Legislatívneho zámeru Trestného zákona a Trestného poriadku, ktorý bol schválený vládou SR  31. mája 2000 nebol  „Návrh ideového zámeru na zriadenie útvaru odhaľovania podozrení z daňových trestných činov v štruktúre daňovej správy“ ešte vypracovaný. Vzhľadom na závažnosť a akútnu potrebu riešenia súčasnej situácie považujeme za potrebné takýto návrh predložiť.